Indië - Geopende Deure
2021 ranglysposisie 10
Bevolking 1 397 423 000
Christelike bevolking 68 863 000 (4,9%)
Laai gebedskyfie af
Die vervolging van Christene in Indië raak al erger soos wat Hindoe-ekstremiste daarna streef om die land "skoon te maak" van hul teenwoordigheid en invloed.
Die dryfkrag hieragter is Hindutva, 'n ideologie wat weier om Indiese Christene en ander godsdienstige minderhede as ware Indiërs te erken omdat hulle bondgenote buite Indië het, en hulle beweer die land moet van hul teenwoordigheid gesuiwer word. Dit lei daartoe dat Christene en ander godsdienstige minderhede sistemies, en dikwels gewelddadig en sorgvuldig georkestreer, geteiken word.
Die Covid-19-pandemie het aan vervolgers 'n nuwe wapen gegee. In sommige gebiede word Christene doelbewus oorgesien met die plaaslike verspreiding van regeringshulp en word hulle selfs daarvan beskuldig dat hulle die virus versprei.
Wat het vanjaar verander? Geweld is steeds op dieselfde uiterste vlak, en die vlakke van geweld in alle sfere van die lewe bly baie hoog of uiters erg. 'n Sleutelfaktor hierin is die gebruik van sosiale media. Wanneer 'n ekstremistiese Hindoe-skare Christene aanval, is een van die eerste dinge wat hulle doen om die slagoffers se selfone te gryp om te verhoed dat hulle die insident opneem. Die groep sal egter self die geweld opneem en dit op hul sosiale media plaas om hul ekstremistiese agenda te bemark.
"Ek sal vir Jesus sterf as dit nodig is, maar ek sal Hom nooit verlaat nie."
Sumi is 'n 25-jarige weduwee wie se man in Maart 2021 weens sy geloof vermoor is.
Bid vir Indië
Dank God dat soveel mense Jesus leer ken nadat hulle van siektes genees is; bid dat dit sal aanhou.
Bid dat sosiale media-maatskappye meer sal doen om die verspreiding van vals inligting en haat op hul platforms te beveg.
Bid vir volgehoue beskerming, krag en bemoediging vir Geopende Deure-vennote wat die Kerk in Indië dien.
Hoe help Geopende Deure Christene in Indië?
Geopende Deure werk deur plaaslike vennote om die Kerk in Indië te versterk deur die verskaffing van Bybels, noodleniging, vervolgingsvoorbereidheid-opleiding, lewensbestaanopleiding en gemeenskapsontwikkelingsprojekte.